Kui juhtute kandma jaanilaupäeval villast mütsi ja selle peast tõmbate, siis - juhul kui olete oma juukseid pesnud, tõusevad need peas püsti. Seda on seletatud juba põhikoolis nõnda, et hõõrdumine juhib elektronid juustest mütsi, nõnda et too laadub negatiivselt, juuksed aga  positiivselt - ja erimärgilised laengud tõmbuvad. Nüüd on Northwesterni Ülikooli teadlane Bartosz Grzybowsky ja tema kolleegid tõestanud, et nõnda see ei ole. Kasutades kavalat skaneerivat Kelvini mikroskoopi selgus, et tegelikult on nii mütsil kui juustel juhuslikke positiivselt ja negatiivselt laetud alasid. Kuid mütsi ja juuste kogulaeng on siiski erinev. Mis panebki juuksed püsti tõusma. Võibolla tõusevad juuksed püsti ka füüsikaõpetajatel, kes nüüd peavad kooliõpikud ümber kirjutama.